Alain Malardé, prezidant ar C’hengevredad-mor, a oa bet lakaet dindan ensell dec’h en Oriant, evit « bezañ forzhet un ti, gwastet pezhioù arrebeuri hag evit bezañ laeret traezoù zo », goude bezañ aloubet kastell-familh prezidant kadoriad TotalFinaElf, Thierry Desmaret. Hemañ hag an dud a oa gantañ o doa divontet ar prenestroù, moc’het ar mogerioù gant koultron. Un nebeud boutailhadoù gwin mat o doa evet ivez a-raok mont kuit. Graet o doa kement-se evit sevel o mouezh a-enep da emzalc’h TotalFinaElf da vare peñseadenn an Erika ha da vare tarzhadenn al labouradeg AZF e Tolosa. Dindan ensell e oa bet lakaet Alain Malardé e miz Kerzu tremen dija abalamour m’en doa distrujet prenestr-stal ar Fipol diwar-bouez un trakto-pal, en Oriant.